Source: http://politeia.org.ro/stiri-revista-presei/revista-presei-16-mai/61596/
Timestamp: 2019-05-19 17:04:28+00:00

Document:
Revista Presei – 16 mai. “Cinci semnale trase de directorul Stabilității Financiare din BNR.” | PoliteiaWorld
Home » Stiri / Revista Presei	» Revista Presei – 16 mai. “Cinci semnale trase de directorul Stabilității Financiare din BNR.”
Revista Presei – 16 mai. “Cinci semnale trase de directorul Stabilității Financiare din BNR.”
16/05/2019 Autor desy.demeter Categorii: Stiri / Revista Presei
Buna dimineata intr-o zi de joi, 16 mai! Ramane in vigoare informarea meteorologica de vremea rea pentru toata tara pana vineri la ora 10:00.”În cea mai mare parte a ţării, vremea va fi în general instabilă. Local şi temporar vor fi averse, descărcări electrice, intensificări de scurtă durată ale vântului şi izolat grindină. Cantităţile de apă vor depăşi, în perioade scurte de timp sau prin acumulare, 15…25 l/mp şi pe arii restrânse 35 l/mp” Prognoza meteo specială pentru București este valabilă în perioada 15.05.2019 ora 11 – 17.05.2019 ora10. Vor fi perioade cu instabilitate atmosferică, mai accentuată pe parcursul zilei de joi. Temporar se vor semnala averse, descărcări electrice și intensificări ale vântului. În intervale scurte de timp sau prin acumulare cantitățile de apă vor atinge 15…20 l/mp și izolat 25 l/mp. Temperatura maximă se va situa, joi în jurul valorii de 17…19 grade. Temperaturile minime vor fi de 11…13 grade.
Exclusiv Motivare devastatoare a Inaltei Curti in cazul Kovesi: Acuzatii neprobate si neclare, masuri nelegale, SS a adaugat la lege (Document) Motivarea hotararii prin care instanta ICCJ a dispus revocarea controlului judiciar impus Laurei Codruta Kovesi de procurorul SS (Sectia speciala pentru magistrati) Adina Florea in dosarul extradarii lui Nicole Popa desfiinteaza sever toate acuzatiile aduse fostei sefe DNA. Despre fiecare dintre acuzatiile aduse, adica luare de mita, abuz in serviciu si marturie mincinoasa, judecatorul Inaltei Curti stabileste ca “este lipsita de precizie, claritate (coerenta) si de suport probator”, iar controlul judiciar a fost nelegal.”Judecatorul de drepturi si libertati retine neindeplinirea conditiilor necesare inceperii urmaririi penale in personam si punerii in miscare a actiunii penale (lipsa de claritate a acuzatiilor, aspect ce echivaleaza cu inexistenta notificarii oficiale, existenta unui caz de stingere sau impiedicare a exercitarii actiunii penale, lipsa probelor), nemotivarea ordonantei prin care s-a dispus luarea masurii controlului judiciar, impunerea altor obligatii decat cele expres si limitativ prevazute de lege.Toate aceste vicii se subsumeaza unor conditii de legalitate care, odata dovedite, fac inutila analiza elementelor ce tin de temeinicie”, se arata in motivarea deciziei pronuntate in 3 aprilie….Instanta constata ca acuzatia formulata pentru infractiunea de luare de mita se suprapune partial peste acuzatia de abuz in serviciu si este prescrisa conform Codului Penal in vigoare in 2011, iar “procurorul trebuia sa justifice maniera alegerii legii aplicabile ce a condus la excluderea cauzei de impiedicare a exercitarii actiunii penale, prescriptia raspunderii penale”.Dar chiar dincolo de acest aspect, “nu au fost probate conditiile de tipicitate obiectiva si/sau subiectiva ale infractiunii de abuz in serviciu: In esenta, cele 5 acte de executare descrise, pentru care nu se invoca dispozitii legale incalcate, releva actiuni in reprezentarea institutiei pe care inculpata o conducea ori care tin de atributiile de ordonator de credite si nu sunt apte a produce niciun fel de prejudicii. Infractiunea de abuz in serviciu este o infractiune de rezultat, cu toate acestea, nu se justifica de procuror vreun prejudiciu material real….Ca urmare, “judecatorul de drepturi si libertati de la Inalta Curte de Casatie si Justitie constata ca masura controlului judiciar luata fata de inculpata Kovesi Laura Codruta este nelegala, drept pentru care, in temeiul art. 213 alin.6 Cod Procedura Penala, va admite plangerea si va revoca masura preventiva dispusa prin ordonanta data de 28.03.2019, emisa in dosarul nr.1172/P/2018 al Parchetului de pe langa Inalta Curte de Casatie si l:Justitie – Sectia pentru investigarea infractiunilor din justitie”. Integral: http://www.ziare.com
LIVE Judecatorul Lucian Netejoru a obtinut un nou mandat la conducerea Inspectiei Judiciare, dupa dezbateri aprinse Plenul CSM a discutat, miercuri, validarea rezultatelor concursului pentru numirea sefului Inspectiei Judiciare si organizarea concursului pentru numirea noului sef al Sectiei pentru Investigarea Infractiunilor din Justitie (SIIJ), din cadrul Parchetului General, denumita Sectia Speciala. Sedinta CSM a inceput, la ora 13:00, cu mai multe discutii in contradictoriu in cazul numirii sefului Inspectiei Judiciare. Unii membri CSM au cerut amanarea sedintei. Prezenta la sedinta, Ana Birchall le-a cerut membrilor CSM sa nu existe semne de intrebare in cazul numirii sefului IJ. “Observ destul de multa tensiune”, spune ministrul Justitiei. 15:50 – Surse din cadrul CSM au precizat, pentru Mediafax, ca a fost validat rezultatul concursului pentru ocuparea functiei de sef al Inspectiei Judiciare, dupa dezbaterile aprinse din plenul de miercuri. In urma acestui vot, Lucian Netejoru obtine, astfel, un nou mandat….Mandatul lui Netejoru a expirat inca din 1 septembrie 2018, iar, potrivit legii, acesta mai are dreptul la inca un mandat de 3 ani. El conduce insa si acum Inspectia Judiciara, in baza prevederilor unei ordonante de urgenta promovata de Tudorel Toader. Ziare.com a scris inainte de a fi anuntate rezultatele ca fisele de notare au fost schimbate, pentru ca Netejoru sa castige fara probleme acest concurs. Integral: http://www.ziare.com
Birchall prelungeste procedura pentru desemnarea procurorului european. Guvernul trebuia sa faca propunerile pana pe 31 martie Ministrul Justitiei, Ana Birchal, a prelungit pana la data de 31 mai 2019, ora 14:30, termenul de depunere a candidaturilor pentru procedura de selectie a candidatilor desemnati in numele Romaniei pentru functia de procuror european. Anuntul a fost publicat ieri pe site-ului Ministerelui Justitiei.“Modalitatile de depunere a dosarului de candidatura raman cele precizate in anuntul Ministerului Justitiei din data de 23 martie 2019, data la care a fost reluata procedura de selectie. Programarea candidatilor ale caror dosare vor fi selectate in vederea sustinerii interviului in fata comisiei de selectie va fi publicata de catre Ministerul Justitiei, ulterior”, se arata in anuntul MJ, postat pe site-ul institutiei. Anuntul de prelungire a fost facut in contextul in care astazi era ultima zi de depunere a candidaturilor. Motivul pentru care a fost prelungita aceasta procedura nu a fost prezentat de Ministerul Justitiei….Guvernul Romaniei trebuia sa prezinte, pana pe 31 martie 2019, trei candidati pentru postul de procuror european, astfel incat sa poata fi efectuata in a doua jumatate a anului 2019 numirea efectiva a procurorilor europeni in cadrul EPPO. Acest lucru a fost solicitat printr-o scrisoare adresata autoritatilor romane de catre Vera Jurova, comisar european pentru justitie, si Gunter H. Oettinger, comisar pentru buget si resurse umane. Integral: http://www.ziare.com
Instanta desfiinteaza apararea lui Mazare, care se pretindea victima statului paralel: Faptele facute in calitate de primar sunt de o gravitate incontestabila “Faptele de coruptie, de abuz in serviciu, comise de catre functionarii publici constituie o reala amenintare pentru functionarea statului, submineaza principiile de buna administrare, echitate si justitie sociala, pun in pericol bazele materiale si morale ale societatii, cu consecinte grave pe termen lung.”Citatul apartine judecatorul Mihaela Vlasceanu de la Tribunalul Constanta. Magistratul l-a condamnat pe fostul edil Radu Mazare la 6 ani si 6 luni de inchisoare intr-un dosar legat de vanzarea unor terenuri din Mamaia la preturi subevaluate. In acelasi dosar, Tribunalul Constanta a mai decis condamnarea femeii de afaceri Sorina Gina Hortolomei-Moscu la 2 ani si 11 luni de inchisoare cu suspendare. Totodata, societatile judecate in acest dosar au primit in total amenzi penale care se ridica la un milion de lei. Decizia instantei nu este definitiva si poate fi atacata la Curtea de Apel Constanta. Tribunalul Constanta a motivat saptamana trecuta sentinta. Unul dintre efectele deciziei din acest caz este acela ca terenul de 1,5 hectare pe care este construit Palatul Regal din Mamaia, unul dintre locurile preferate de odihna ale reginei Maria, urmeaza sa reintre in proprietatea orasului Constanta, liber de orice sarcini….”Instanta apreciaza ca toate aceste elemente necesita stabilirea unor pedepse cu inchisoarea cu executare in regim de detentie pentru inculpatul Mazare Radu Stefan, faptele comise de catre acesta in calitate de primar fiind de o gravitate incontestabila, concluzie sustinuta in egala masura de conduita procesuala a inculpatului care a negat vinovatia sa in comiterea faptelor, plasand intreaga raspundere in sarcina consilierilor locali, a subalternilor sai si a evaluatorilor ANEVAR, atitudine care denota lipsa constiintei responsabilitatii pentru propriile actiuni“, arata magistratul. Integral: http://www.ziare.com
Cristi Danilet-judecator : 1. CSM se ocupa de gestionarea carierei magistraților, nu de instalat sau denumit rețele de internet; 2. Inspecția Judiciară nu are dreptul să investigheze denumirea unor rețele de internet; 3. Și dacă o rețea ar fi denumită mai hazliu sau mai vulgar, trebuie ținut seama că libertatea de exprimare permite și formulări mai … deranjante; 4. Instanțele nu au rețele wi-fi. Așa că e evident a cui era rețeaua aia; 5. Anunțarea în public a unor reclamații împotriva magistraților ridică suspiciuni cu privire la adevăratele intenții ale persoanei în cauză care are o cauză în derulare; 6. Se presupune că un om care lucrează cu legea cunoaște aceste lucruri. Se mai presupune că un avocat își permite o cartelă SIM cu internet, să nu fie nevoit să caute rețele gratuite prin locuri publice care, cică, nici nu prea sunt sigure. Uneori presupunerile noastre sunt greșite. 7. Când afli că un avocat ce face o astfel de postare candidează pentru o funcție într-un barou, nu poți înțelege și pace de ce își face campanie electorală pe spatele instanței. Sursa: https://www.facebook.com
Isarescu: ROBOR a fost demonizat, ar putea fi mai mic decat IRCC. Vom trai si vom vedea Guvernatorul BNR, Mugur Isarescu, a sustinut o declaratie de presa, miercuri, in care a prezentat detalii despre decizia luata de Consiliul de administratie al Bancii Centrale de a mentine rata de politica monetara la 2,50% pe an. Aceasta este a opta sedinta consecutiv cand BNR pastreaza dobanda cheie la acest nivel.Totodata, Mugur Isarescu a vorbit si despre ROBOR si IRCC, noul indice valabil pentru creditele in lei. Potrivit guvernatorului BNR, cu toate ca in acest moment IRCC este putin mai mic decat ROBOR, situatia s-ar putea inversa.”Sunt doi indicatori diferiti. ROBOR a fost demonizat. Orice indicator are valoare cat e credibil. Daca il calci in picioare si il tii numai in pumni, isi pierde din credibilitate. ROBOR la 3 luni va fi mai mare decat IRCC, dar nu foarte mult. Si s-a dovedit acest lucru. Daca inflatia vine in jos, ROBOR va fi mai mic decat IRCC. Vom trai si vom vedea”, a spus Isarescu. El i-a avertizat pe romani sa nu se astepte ca IRCC sa vina ca un miracol care va face dreptate pentru toata lumea.”Acest IRCC sa nu il asteptati ca vine ca un miracol ce va face dreptate pentru toata lumea. E un indice care se adauga la marja pe care fiecare banca si-o stabileste. E libertatea pietei, a bancilor”, a subliniat guvernatorul…. Nici acest IRCC sa nu il asteptati ca vine ca un miracol ce va face dreptate pentru toata lumea. E un indice care se adauga la marja pe care fiecare banca si-o stabileste. E libertatea pietei, a bancilor. M-am uitat peste cifre, peste 50% dintre credite se dau cu dobanda fixa. Poate vom constata peste cativa ani ca a fost mult zgomot pentru nimic, iar aceasta dezbatere cu ROBOR si IRCC sa treaca in plan secund. Ar putea sa fie mai multe credite cu dobanzi fixe. Despre programele guvernamentale, mergeti la Guvern sa va raspunda. Integral: http://www.ziare.com
Cinci semnale trase de directorul Stabilității Financiare din BNR ”Avem problema intermedierii financiare scăzute, a incertitudinii cadrului legislativ care reprezintă un fel de glonț pe care ni-l tragem în picior cel puțin o dată la fiecare semestru. O altă problemă severă e creșterea competiției nebancare, în legătură cu care băncile ar face bine să fie atente. Problema interdependeței ridicate între sectorul bancar și cel guvernamental poate duce la dificultăți pe termen scurt și mediu. Nu în ultimul rând mai avem problema aderării la euro, care reprezintă mult mai mult decât simpla declarație că vrem să aderăm la euro. Nu pot să sar peste faptul că nici personalul bancar nu este pregătit adecvat pentru a identifica companiile care pot fi creditate”, a spus miercuri la Forumul Pieței Financiare Eugen Rădulescu, directorul Direcției Stabilitate Financiare din cadrul BNR. Rădulescu a mai atras atenția asupra faptului că ”firme-gigant la nivel mondial” se pregătesc să intre pe piaţa serviciilor bancare din România. ”Și, din informaţiile pe care le am, vor intra cu produse care vor constitui cutremure adevărate. Sistemul financiar trebuie să se pregătească pentru asta”, a mai spus Rădulescu. Potrivit acestuia, avem nevoie de continuarea consolidării sistemului bancar. ”Numărul de bănci a scazut dar este loc de mai bine în privința consolidării sistemului. Băncile care au o cotă de 1-1,5%, cotă de piață, nu au cum să supraviețuiască într-un mediu competitiv”, consideră Rădulescu….Cadrul legislativ trebuie să ajute la creșterea sănătoasă a economiei. Au fost 6 inițiative legislative promovate din care 5 au fost declarate neconstituționale iar a șasea a fost serios modificată față de varianta inițială. Din păcate autorul acestor inițiative se comportă ca un Don Quijote care se luptă cu sistemul bancar în locul morilor de vânt. Integral: https://economie.hotnews.ro
Reforma ANAF intoarce Romania in epoca hartiei Ministrul Finantelor, Eugen Tedorovici, a admis, marti dupa-amiaza, la Palatul Victoria, ca sistemul informatic al ANAF reprezinta in continuare principalul impediment in relatia intre stat si contribuabil. In aceste conditii, Eugen Teodorovici pregateste publicul pentru revenirea – “temporara”, a asigurat ministrul – la practica depunerii declaratiilor in format fizic, la sediile Fiscului. Oficial, ministrul de Finante afirma ca masura pe care “o ia in calcul” are si ratiuni “umanitare”, legate de accesul limitat al populatiei “la mijloace moderne de comunicare”. Capacitatea sistemului informatic al ANAF este astazi limitata la 9.000 de accesari simultane, ca urmare a renuntarii la programul de modernizare al Fiscului prin programul cu Banca Mondiala….Banca Mondiala a fost notificata oficial, pe data de 19 noiembrie 2018, de catre Ministerul Finantelor, care in numele ANAF a solicitat anularea liniei de credit de 52 de milioane de euro, cat mai era disponibil din totalul de 70 de milioane aprobat prin proiect.Sursele Curs de Guvernare afirma ca solicitarea a fost justificata prin “schimbarea circumstantelor si a viziunii de abordare” asupra modului de implementare a sistemului informatic al ANAF – componenta esentiala a proiectului de reforma. Sub formularea diplomatica se ascunde urmatoarea realitate: Ministerul de Finante a refuzat sa lase la ANAF capacitatile IT cu ajutorul carora se urmareste centralizarea datelor financiare din intreaga tara si dezvolta in schimb capacitatile unui Centru National pentru Informatii Financiare, structura componenta a aparatului central al Ministerului Finantelor Publice. Integral: http://www.ziare.com
Amnistie fiscală pentru persoanele fizice. 600.000 de oameni, scutiţi de plata CASS Amnistie fiscală pentru persoanele fizice! Guvernul a decis azi ca 600.000 de persoane să fie scutite de plata CASS. Este vorba despre cei care au venituri sub nivelul salariului minim şi au acumulat datorii la contribuţia de sănătate în perioada 2015-2017. De amnistie vor beneficia şi persoanele care nu au avut venituri în aceşti ani. Guvernul s-a gândit şi la cei care au plătit deja contribuţiile. Ei îşi vor putea recupera banii la cerere. Eugen Teodorovici, ministrul Finanţelor. „Persoanele fizice pentru care baza de calcul a contribuţiilor sociale a fost rotunjită la nivelul unuia sau, după caz, 12 salarii de bază minime brute vor beneficia de anularea contribuţiilor la sănătate şi a penalităţilor aferente. De această măsură vor beneficia şi persoane fizice fără venituri. Integral: https://www.digi24.ro
UPDATE Cum vrea Gabriela Firea să aducă în legalitate cele 22 de companii municipale: Înființează alte 11, care le vor absorbi pe cele vechi Primăria Capitalei vrea să înființeze 11 companii municipale noi care vor vor absorbi prin fuziune cele 20 de companii municipale înființate în perioada 2017-2018, potrivit unui document obținut de HotNews.ro. Propunerea vine după ce Curtea de Apel București a anulat hotărârile de înființare a celor 22 companii municipale, motivând că au fost adoptate cu votul a jumătate plus unu dintre consilieri, față de două treimi cât prevede legea, și ar însemna practic legalizarea acestora și revalidarea lor în Consiliul General. Companiile vor face practic același lucru ca și până acum, doar câteva vor fi comasate, altele doar își vor schimba numele. Principalele propuneri sunt:- se va înființa Compania Municipală Servicii Iluminat Public București S.A. va absorbi prin fuziune Compania Municipală Iluminat Public București S.A- se va înființa Compania Municipală Deratizare, Dezinsecție, Dezinfecție București S.A. care va absorbi prin fuziune Compania Eco Igienizare București SA- se va înființa Compania Municipală Consolidări Clădiri cu Risc Seismic București S.A. care va absorbi prin fuziune Compania Municipală Consolidări București S.A.- se înființează Compania Municipală Parking Servicii București S.A., care va absorbi prin fuziune Compania Municipală Parking București S.A.- se va înființa Compania Municipală Situații de Urgență București S.A. , care va absorbi prin fuziune Compania Municipală Protecție Civilă și Voluntariat București S.A., Compania Municipală Pază și Securitate București S.A. și Compania Municipală Medicala București S.A….Una dintre cele mai contestate decizii din mandatul de aproape trei ani al primarului general Gabriela Firea a fost înființarea celor 22 de companii municipale. Hotărârile de înființare pentru 20 din cele 22 de companii au fost anulate în instanță, într-un proces deschis de USR, pe motiv că nu au fost aprobate legal, respectiv cu votul a două treimi dintre consilieri. Decizia instanței este definitivă, dar primarul general spune că mai sunt căi excepționale de atac. Oricum, până la o altă decizie a instanței, Gabriela Firea încearcă să obțină un nou vot pentru companii, cu sprijinul consilierilor PNL. Integral:https://www.hotnews.ro
Efectul de bumerang al plafonarii pretului la gaze: Noii baieti destepti au intrat deja pe fir, romanii achita nota de plata Desi in mod normal ar trebui sa se ieftineasca odata cu incalzirea vremii, gazele se scumpesc pe zi ce trece, in tara noastra. Vina ii apartine Guvernului, care a dat peste cap piata de energie, in urma cu cateva luni, prin adoptarea OUG 114. Din pacate, pentru nesabuinta guvernantilor vor ajunge sa plateasca scump toti romanii. La finele lunii decembrie, Guvernul a adoptat OUG 114, prin intermediul careia stabilea ca, vreme de 3 ani, incepand cu data de 1 aprilie 2019, gazele romanesti se vor vinde la pretul plafonat de 68 lei/MWh (fata de 90 lei/MWh, cat costau ele atunci, pe piata libera) . Guvernul sustinea la acel moment ca plafoneaza pretul gazelor pentru a impiedica majorarea facturilor romanilor. Ulterior, insa, Guvernul s-a razgandit si a decis sa plafoneze – cu o intarziere de o luna fata de data anuntata initial – doar pretul gazelor pentru populatie, nu si al celor pentru industrie. La acel moment, pe piata s-a creat confuzie si multi dintre furnizori n-au mai stiut de unde si cu cat sa cumpere si sa vanda. In cele din urma, de la 1 mai, lucrurile s-au lamurit: s-a plafonat la 68 lei/MWh pretul gazelor pentru populatie, in timp ce pretul resursei destinate industriei a ramas liber, urmand sa fie stabilit intre producator, furnizor si marele consumator….O scumpire suplimentara a gazelor pentru industrie – si pe care, bineinteles, ar ajunge sa o resimta si cetateanul – ar putea fi cauzata de aparitia unei noi generatii de “baieti destepti” din Energie, dupa cei eliminati de pe piata in 2012. Acesti “baieti destepti” sunt, de fapt, intermediari care, in baza unor relatii, cumpara gaze ieftin si le vand, apoi, scump. In decembrie, cand Guvernul a anuntat ca va plafona preturile tuturor gazelor produse in tara noastra, aparitia noilor “baieti destepti” era certa, dupa cum Ziare.com v-a explicat deja, la acel moment. Dupa ce s-a renuntat la plafonarea gazelor pentru industrie, pericolul reprezentat de baietii destepti ar fi trebuit eliminat. Dar n-a fost asa. “In teorie e corect: daca pretul gazului nu mai e plafonat, ci se formeaza liber pe piata, n-ar trebui sa mai apara ‘baietii destepti’. Problema este ca e posibil ca ei sa fi aparut deja. Iata de ce. Cantitati mari de gaz s-au vandut inca din aprilie, inainte sa se elimine din legislatie plafonarea pretului la gazele destinate industriei. Aprilie a fost o adevarata ‘luna de miere’ pe piata gazelor. Pararea mea este ca cine trebuia sa ajunga la gazul ieftin a ajuns din aprilie (gazele se pot contracta in avans – n.red.). Integral: http://www.ziare.com
Cum s-au cheltuit banii publici la Institutul de Investigarea Crimelor Comunismului. Directorul Radu Preda urmează să fie hirotonisit diacon la Parohia Buna Vestire din Munchen De mai bine de doi ani, Institutul de Investigare a Crimelor Comunismului și Memoria Exilului Românesc din România (IICCMER) se află în mijlocul unui scandal iscat între angajați și directorul institutului, teologul Radu Preda, acuzat că gestionează prost programele, banii și resursele Institutului. Deși a anunțat că pleacă de la conducerea Institutului, Radu Preda a fost numit pe 28 martie pentru un nou mandat de cinci ani de către premierul Viorica Dăncilă. Pe de altă parte, pe 18 mai are loc la Stuttgart hirotonisirea ca diacon a lui Radu Preda, care ar urma să slujească în parohia Buna Vestire din Munchen. Pe margine, se pregătește istoricul Marius Oprea care nu exclude posibilitatea de a prelua șefia IICCMER. Preda nu a răspuns întrebărilor G4Media.ro….Același raport mai arată că în trei ani, adică perioada supusă controlului, președintele IICCMER a făcut 30 de deplasări externe, o vizită de o săptămână în Statele Unite fiind decontată fără memorandum. Față de acest ultim aspect, inspectorii SGG au remarcat că Radu Preda a plecat în 2015 în SUA alături de alți patru salariați ai institutului, iar doi dintre ei prelungit cu 5 zile șederea, pe motiv că urmează un stagiu de documentare la Biblioteca Congresului, însă fără a avea un referat aprobat. O altă neregulă descoperită în urma controlului este aceea că activitatea științifică a instituției nu a fost validată, deoarece Consiliul Științific nu s-a întrunit în ultimii 3 ani. Alte nereguli descoperite de inspectorii SGG au vizat angajarea fără licitație a unor avocați care să reprezinte interesele IICCMER, pentru care s-au plătit între 2000 și 3000 de lei pe lună, dar și cheltuieli privind servicii de editare opere de 100.983 de lei în 2016, fără ”respectarea conținutului operațiunilor economice derulate”….În acest moment, o altă problemă serioasă a IICCMER este lipsa proiectelor de cercetare, adică exact menirea pentru care a fost înființat institutul. ”E un blocaj total, niciun proiect. Asta dacă nu luăm în considerare deplasările în străinătate ale președintelui, care și alea sunt deplasări pe la biserici”, susține un angajat al IICCMER. De altfel, în ianuarie 2019, Institutul a fost anunțat de Fundația Konrad Adenauer că întrerupe colaborarea cu IICCMER deoarece ”nu se mai îndeplinesc condițiile necesare pentru un parteneriat între instituții”, se arată în scrisoarea de încetare a colaborării. Integral: https://www.g4media.ro
Ţiriac a fost amendat cu 2.000 lei după ce a aruncat o bancnotă de 500 euro pe lângă coş Legea e lege! Miliardarul român Ion Ţiriac a fost surprins de un poliţist în timp ce arunca pe jos mai multe bancnote mototolite şi a fost amendat cu 2000 de lei. Ţiriac a încercat să se dezvinovăţească, spunând că în zonă nu erau coşuri de gunoi, însă poliţistul local n-a vrut să audă nimic: “Putea să ţină banii în buzunar până ajungea la o pubelă şi să-i arunce acolo, cum fac toţi oamenii civilizaţi”….Ţiriac spune că nu suportă să ţină bani jegoşi în buzunar: “Fusesem la şaorma, eram murdar de ketchup pe mâini, aveam şi nişte chitanţe de la un avion pe care îl cumpărasem azi, m-am şters şi eu cu ce am apucat. Nu văd care e problema. Bancnotele de 500 de euro nici n-au stat mult pe jos, că au sărit imediat nişte săraci să le recicleze”, spune Ţiriac. Ţiriac nu e la prima amendă. Fostul tenismen a fost prins când arunca pe câmp o basculantă plină cu bijuterii vechi, dolari ieşiţi din circulaţie, pe care îi uitase într-un depozit şi un Ferrari pe care l-a abandonat în faţa vilei până i l-a ridicat primăria şi i l-a dus la fier vechi. Integral: https://www.timesnewroman.ro
15 Raspunsuri la Revista Presei – 16 mai. “Cinci semnale trase de directorul Stabilității Financiare din BNR.”
desy.demeter16/05/2019 at 09:12
“Procuror: Nicio persoană dintr-o lume liberă, mai ales dintr-un stat UE, nu ar putea fi anchetată penal pentru simplul fapt că a participat la o manifestație publică .
Procuroarea Nicoleta Arpinte din Botoșani spune că nicio persoană dintr-o lume liberă, mai ales dintr-un stat membru al Uniunii Europene, nu ar putea fi anchetată penal pentru simplul fapt că a participat la o manifestație publică, subliniind că “protestele publice, pașnice, sunt permise și absolut legale în lumea liberă și civilizată din care facem parte, încă”. Cu o zi în urmă, ministrul de Interne, Carmen Dan, spunea că ar putea fi sesizat Parchetul în cazul protestatarilor anti-PSD, pentru că “este evident pentru toată lumea că au depăşit planul contravenţional şi au trecut în cel penal”.
Ea mai afirmă că o persoană poate fi anchetată doar în cazul în care comite o infracțiune prevăzută în Codul penal sau în legi speciale cu prevederi penale și, evident, dovedită cu mijloace de probă, dincolo de orice îndoială, potrivit principiului “în dubio pro reo” . …”
https://www.hotnews.ro/stiri-esential-23142669-procuror-nicio-persoana-dintr-lume-libera-mai-ales-dintr-stat-nu-putea-anchetata-penal-pentru-simplul-fapt-participat-manifestatie-publica.htm
Mar16/05/2019 at 09:14
https://www.hotnews.ro/stiri-esential-23144394-documente-cedo-dragnea-contra-romaniei-cum-spera-liderul-psd-scape-condamnarea-dosarul-referendumul-pledoaria-lui-viorel-mocanu-guvernul-cere-aplicarea-jurisprudentei-cerovsek-bozicnik-slovenia.htm
Mar16/05/2019 at 09:22
Teoretic și legal, Laura Codruța Kovesi se poate adresa CEDO după mizeria SS.
Ps. SS nume predestinat și sinistru!
Tzepelica16/05/2019 at 09:47
“E o Românie înapoiată, a tupeului, a mizeriei. În care Statul și Guvernul dă minciuni cu lingurița. E un Guvern al asistatului social. În care inițiativa este sugrumată.
Prin descurajarea UBER/CLEVER/BOLT, România își arată încă o dată colții: cariați, stricați, plini de mizerie între măsele, dar, da, încă fiară, frate!
Tinerii? “vrea”? Să plece! Deci, să plece, să fugă din țara noastră. Până la avion? Taxiul.”
https://www.hotnews.ro/stiri-perspektiva-23144366-taxi-victorie-uber-ingenuncheat-mai-place-bre-romanie-inapoiata-tupeului-mizeriei-care-statul-guvernul-dea-minciuni-lingurita.htm
A A16/05/2019 at 11:56
Ce mai lege combina astia la nive inalt… Infractorii cu gulere albe din justitie
https://www.g4media.ro/sectia-speciala-retrage-apelul-in-dosarul-lui-damian-dolache-prins-baut-la-volan-judecatorul-ramane-cu-prima-condamare-la-zece-luni-de-inchisoare-cu-suspendare.html
cedric16/05/2019 at 12:29
Sa speram ca procurorii merg pana la capat, adica pana la Dragnea si C.Dan!
https://ziaristii.com/dosarul-10-august-procurorii-ancheteaza-diversiunea-springtime-urmata-de-intoxicarea-jandarmerita-moarta/
cedric16/05/2019 at 14:30
https://www.g4media.ro/coldea-am-observat-ca-multe-persoane-fac-eforturi-disperate-sa-vulnerabilizeze-romania-ca-tara-de-frontiera-a-nato-si-ue.html
Ar trebui sa vorbeasca mai mult!
Paganel16/05/2019 at 16:13
http://www.contributors.ro/editorial/crescatorii-de-politicieni/
Intamplator16/05/2019 at 19:39
sper sa nu fiu super/over/hyper optimist dar,azi am avut doua discuții,una planificata alta întâmplătoare
cea întâmplătoare:merg la un atelier de chei,”patronul” un tânăr in jur de 30….casual îl întreb daca merge sa voteze”da,ma duc,din cauza noastră nenorocitul asta conduce România”….cam nedumerit zic “cine e asta?”….”Dragnea ,domnulenenorocitul asta face ce vrea ca noi n am fost sa votam”….
întâlnirea planificata:vorbesc unor studenți de la medicina despre “fakenews”…la final q&a….și am ,ca moderator ultimul cuvânt …ultima întrebare “mergeți la vot?” Răspuns unanim”da”….
nu pot sa zic decât “Doamne ajuta”
Mar16/05/2019 at 22:14
Da, Doamne ajută! Au reușit să ne facă să ieșim din bârlog, vor ajunge lângă PD…adică nimic.
https://www.comisarul.ro/articol/video-priviti-o-cum-fuge!-s-a-intamplat-la-targu-m_999516.html
Mar16/05/2019 at 22:04
Gheorghe Stan și Adina Florea au plângere penală și au fost blocați la mantinelă în cazul Onea și Negulescu.
https://www.g4media.ro/surse-procurorul-onea-a-facut-plangere-penala-impotriva-sefilor-sectiei-speciale-gheorghe-stan-si-adina-florea-cei-doi-ar-trebui-sa-fie-cercetati-chiar-de-procurorii-sectiei-pe-care-o-conduc.html
cedric16/05/2019 at 22:17
Cititi si comentariile. Speranta renaste!
https://www.aktual24.ro/din-pensia-mea-iti-platesc-amenda-solidaritate-uriasa-a-romanilor-cu-elevul-de-17-ani-sute-de-romani-ii-sar-in-ajutor-si-il-felicita-asta-e-tara-mea-nu-tara-lui-dragnea/
Intamplator16/05/2019 at 22:33
Îndemn pesedist pentru a și spori numărul membrilor
“Te ai saturat sa furi cu cagula pe ochi?Inscrie te in PSD”
cedric16/05/2019 at 22:59
Sectia SS continua “cercetarile” in dosarul Kovesi, desi ICCJ a declarat ca este un abuz!
http://www.ziare.com/george-maior/sri/fostul-sef-al-sri-george-maior-a-fost-citat-pentru-23-mai-in-dosarul-lui-kovesi-surse-judiciare-1561866
cedric16/05/2019 at 23:13
« Revista Presei – 17 mai. “Zegrean: Şefa MAI a găsit “marii infractori” ai României – protestatarii care l-au huiduit pe Dragnea.”
Revista Presei – 15 mai. “Despre vitalitatea ceauşismului, astăzi .” »

References: ICCJ 
 CSM 
 CSM 
 CSM 
 CSM 
 CSM 
 CSM 
 ICCJ